CELEX: 62020CN0214
Language: et
Date: 2020-05-20 00:00:00
Title: Kohtuasi C-214/20: Eelotsusetaotlus, mille on esitanud Labour Court (Iirimaa) 20. mail 2020 – MG versus Dublin City Council

10.8.2020   
            
            
               ET
            
            
               Euroopa Liidu Teataja
            
            
               C 262/16
            
         
      Eelotsusetaotlus, mille on esitanud Labour Court (Iirimaa) 20. mail 2020 – MG versus Dublin City Council
      (Kohtuasi C-214/20)
      (2020/C 262/21)
      Kohtumenetluse keel: inglise
      
         Eelotsusetaotluse esitanud kohus
      
      Labour Court (Iirimaa)
      
         Põhikohtuasja pooled
      
      
         Edasikaebuse esitaja: MG
      
         Vastustaja edasikaebemenetluses: Dublin City Council
      
         Eelotsuse küsimused
      
      
                  1.
               
               
                  Kas direktiivi 2003/88/EÜ (1) artiklit 2 tuleb tõlgendada nii, et töötaja, kui ta on ootel enda valitud asukohas või asukohtades, ilma et ta oleks kohustatud ootel olemise ajal tööandjale oma asukohta teatama, aga tema suhtes kehtib ainult kohustus, et ta peab reageerima väljakutsele soovitavalt 5minutise ilmumisaja või maksimaalselt 10minutise ilmumisaja jooksul, on ootel olles tööajal?
               
            
                  2.
               
               
                  Kui vastus esimesele küsimusele on jaatav: kas töötajat, kellele ei ole seatud muid piiranguid peale nõude, et ta vastaks väljakutsele soovitavalt 5minutise ilmumisaja ja maksimaalselt 10minutise ilmumisaja jooksul ning kes saab ootel olekuga samal ajal piiranguteta töötada teise tööandja juures või tegelda ise ettevõtlusega, tuleb käsitada nii, et ootel oleku aeg on tema tööaeg selle tööandja juures, kelle ülesandel ta on ootel?
               
            
                  3.
               
               
                  Kui vastus teisele küsimusele on jaatav: kui töötaja töötab ootel olles tegelikult teise tööandja juures ja tema suhtes kehtib vaid nõue, et teine tööandja peab esimese tööandja väljakutse korral töötaja vabaks lubama, siis kas see tähendab, et aega, mille töötaja veedab ootel olles ja teise tööandja heaks töötades, [tuleb] pidada tema ja esimese tööandja vahelise suhte seisukohast tööajaks?
               
            
                  4.
               
               
                  Kui vastus kolmandale küsimusele on jaatav: kas töötajal, kes esimese tööandja ülesandel ootel olles tegelikult töötab teise tööandja heaks, kulgeb tööaeg üheaegselt nii esimese kui ka teise tööandja juures?
               
            
         (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (EÜT 2003, L 299, lk 9; ELT eriväljaanne 05/04, lk 381).